Artikels Archives - Page 36 of 36 - TEO Webdiens van die Fakulteit Teologie van die Universiteit van Pretoria
Marc Chagall: die digter wat vlieg met 'n kwas…03 – Gerda de Villiers
Chagall was aangegryp deur die eenvoud van die medium, en veral die effek van lig. 'Of dit 'n katedraal of 'n sinagoge is, die mistiek vloei deur die venster', het hy gesê. Vir Chagall as Jood was dit dan ook 'n besondere eer om in opdrag van die Franse regering brandglasvensters met Bybelse temas vir 'n aantal Katolieke katedrale te ontwerp. Volledige storie →
Verhouding Ou en Nuwe Testament 00: Proloog – Jurie le Roux
Ou en Nuwe Testament se noue band is 'n historiese gegewe. Dit kon ook nie anders nie want van die begin af was die Ou Testament die boek van die kerk; dit het die vroeë Christene gehelp het om hulself te verstaan en hulle plek in die wêreld van Jode, gnostici en ander te bepaal.
Verhouding Ou en Nuwe Testament 02: – Alphonso Groenewald
Wanneer daar vandag na die posisie van die Eerste Testament (Ou Testament) in die Christelike kerk(e) gekyk word, moet ons helaas konstateer dat dit 'n uiters prekêre posisie inneem. Die verhouding van teologie en kerk tot hierdie eerste gedeelte van die Christelike kanon blyk 'n verhouding te wees wat, indien ons 'n balansstaat moet optrek, eerder 'n negatiewe saldo toon. Enersyds word dit heeltemal geïgnoreer (waar word nog daaroor gepreek?), of andersyds word dit voortdurend "gerehabiliteer" deur middel van 'n uiters selektiewe en eensydige christologisering daarvan.
Verhouding Ou en Nuwe Testament 01: – Jurie le Roux
Die woorde lyk dalk in Jesaja en Matteus dieselfde, maar dit is ook nie. Een 'teks', maar twee kontekste en twee maniere van verstaan. In die een se wêreld bemoedig dit mense tydens 'n beleg en in die ander verduidelik dit 'n voorhuwelikse swangerskap.
Verhouding Ou en Nuwe Testament 03: – Gerda de Villiers
Die boek Jona vertel 'n heel vermaaklike verhaal. Jona kry opdrag van die Here om die oordeel oor die goddelose stad Nineve te gaan verkondig. Pleks van Ooswaarts koers in te slaan, kies die profeet die hasepad in die teenoorgestelde rigting. Die Here laat hom egter nie wegkom nie en stuur 'n groot storm om sy vaart te stuit. 'n Snorkende Jona word deur diep onstelde seelui wakker geskud, en op navraag beken hy dis alles deur sy toedoen. Alles sal bedaar as hulle hom oorboord gooi. Steeds gee God die profeet nie sy sin nie en stuur 'n groot vis om Jona in te sluk.
Twee soorte Afrikaners: 'n Sartreaanse perspektief – Jurie le Roux
Dalk is daar maar net twee soorte Afrikaners. Dié met 'n 'goeie geloof' en dié met 'n 'slegte geloof'. Dit het niks met godsdiens of die kerk of die teologie te make nie, maar is bloot twee maniere van leef, verstaan en omgang met die Suid-Afrikaanse werklikheid.